Global templates/Proposed specification/he

  Татары, узбеки и ненцы И весь украинский народ, И даже приволжские немцы К себе переводчиков ждут. И может быть в эту минуту Меня на турецкий язык Японец какой переводит И в самую душу проник. —Осип Мандельштам זוהי טיוטת הצעה לדרישות פונקציונליות לתבניות ויחידות גלובליות.

סגנונות תבנית (TemplateStyles)
'''זה לא מיזם שנמצא בביצוע או מתוכנן להתבצע בנקודת זמן מוגדרת כלשהי, לפחות לא עכשיו. זה רק רעיון, אם כי הוא מפורט למדי.'''

המטרה הסופית היא ליצור התחייבות חוצת־צוותים וחוצת־מיזמים למימוש הדברים האלה, עם ארכיטקטורה הולמת, ניהול מוצר וניהול פרויקט, התנהלות מול קהילות, וכו'.

המסמך הזה אינו מנסה להיכנס לפרטים של המימוש הטכני במונחים של אחסון, מטמון, אחזור, עיצוב קוד PHP, וכו'. הוא רק מנסה להגדיר את הדרישות של איך האפשרות הזאת תעבוד מנקודת המבט של המשתמשים:


 * 1) אנשים שיוצרים ומתחזקים תבניות ויחידות.
 * 2) אנשים שיוצרים ועורכים דפים שמכלילים תבניות ויחידות. זה כולל את כל העורכים ואת כל סוגי הדפים:
 * 3) * כל רמות הניסיון: מאלה שלגמרי חדשים עד כאלה עשו אלפי עריכות
 * 4) * כל סוגי כלי העריכה: עריכה בקוד ויקי, עורך חזותי, תרגום תוכן, ואחרים (ואפילו מפעילי בוטים)
 * 5) * כל אתרי הוויקי: ויקיפדיה, ויקימילון, ויקימסע, ויקינתונים, אינקובטור, וכו', ומיזמים עתידיים
 * 6) * כל השפות: אנגלית, צרפתית, רוסית, ספרדית, ארמנית, פרסית, זולו, מניפורית, וכו'
 * 7) * כל סוגי הדפים: ערכי ויקיפדיה, דפי שיחה של ערכים, דפי שיחת משתמש, דפי דיונים של הקהילה, דפי מיזמים, קטגוריות, דפי תיעוד תבניות, וכו'.

נאום מעלית
חלק גדול מהפונקציונליות של אתרי ויקימדיה ממומש בתבניות וביחידות לואה. בצורתן הנוכחית אי־אפשר לשתף אותן בין אתרים שונים ושפות שונות ויש בעיות בשימוש בהן בדרכים המודרניות ליצירה ועריכה של ערכים: העורך החזותי ותרגום תוכן. זה גורם למאמץ מבוזבז של עורכים וקשיים לעורכים חדשים ולמיזמים קטנים. הוספת אפשרות לשתף אותן בין אתרים יהפוך את פיתוח התוכנה למהיר ואמין יותר ויאפשר לעורכים להתרכז טוב יותר בכתיבה.

הבעיה
הערה כללית: אלא אם נאמר אחרת, כל אזכור של "תבניות" מתכוון גם ליחידות לואה (Scribunto).

קשיים לכל העורכים בכל אתרי הוויקי
תיאור התבנית מוצג למשתמשי העורך החזותי כשהם מוסיפים תבנית או עורכים הכללה קיימת. כעת הם כתובים בשפה של הוויקי. כשהתבניות גלובליות, צריך לאפשר לתרגם אותן כמו שמתרגמים מחרוזות ממשק משתמש אחרות.

לעיתים קרובות תבניות קשות להבנה למי שעורך בקוד ויקי. אנשים שמנוסים בשימוש בתבנית מסוימת כנראה יזהו אותה ויהיו מסוגלים לערוך דף שמכליל אותה, אבל עורכים שאינם מכירים אותה יצטרכו לחפש ולקרוא את התיעוד שלה, אף אם הם מנוסים באופן כללי. ועורכים שאין להם ניסיון רב יהיו מבולבלים מהטקסט המסובך עם סוגריים מסולסלים, מקלות, סימני שווה, וכו'.

כדי להשתמש באפשרות שממומשת בתור בתבנית צריך לדעת את שם התבנית ולהקליד אותו בסוגריים מסולסלים ( – ) או להעתיק אותו מדף אחר. זה לא מובן מאליו לעורכים חדשים, וגם עורכים ותיקים צריכים ללמוד כל תבנית חדשה בנפרד.

באתרי ויקי אחדים יש גאדג׳טים שמוסיפים לסרגל העריכה כפתורים שמכניסים תבניות שנפוצות באותו המיזם. הגאדג׳טים האלה שונים בכל אתר ויקי, אף שלתבניות רבות יש פונקציונליות דומה במיזמים שונים ובשפות שונות.

המערכת הנוכחית משתמשת בחיפוש הרגיל של ויקי כדי למצוא תבניות. התוצאות מוצגות ברשימה שאולי תזדקק לשינוי מסוים כדי להציג את המצב הגלובלי או המקומי.

משתמשי העורך החזותי מקבלים יתרונות מסוימים בשימוש בתבניות, אולם יש גם שם יש איתן מספר בעיות. בפרט, יש שם קושי דומה ביכולת לגלות שאפשרות כלשהי שמסופקת באמצעות תבנית זמינה למשתמש (discoverability): בעורך החזותי, כל האפשרויות שמסופקות על־ידי תבניות מוסתרות מאחורי הכפתור "הוספה ← תבנית" בסרגל הכלים, והמשתמש צריך לדעת את שם התבנית לפני שיוכל להשתמש בה.

בתפריט "הוספה" של העורך החזותי קיימים כפתורים להוספת נוסחאות מתמטיות, היירוגליפים מצריים, תווים מוזיקליים, ועוד כמה פונקציות שממומשות בתור הרחבות, אבל אין בו פריטים כגון "תיבת מידע", "דרוש מקור", "המרת יחידות", "ציטוט", וכו'. כל התבניות הן אותו סוג של פריט כללי.

יש יוצא דופן בולט אחר: באתרי ויקי אחדים קיים כפתור "הערת שוליים", שמוסיף תבניות ציטוט מקורות. אולם זהו יוצא מן הכלל שמוכיח את הכלל. צריך לבצע הגדרות ידניות כדי שהכפתור הזה יפעל באופן בסיסי ביותר, ההגדרות האלה נפרדות בכל אתר ויקי, וכתוצאה מזה באתרי ויקי רבים הכפתור הזה אינו קיים בכלל. עוד יוצא דופן בר־השוואה, שנוסף בספטמבר 2019, הוא תמיכה מיוחדת בתבניות "דרוש מקור", אולם גם לשם כך נדרשות הגדרות בכל אחד ואחד מאתרי הוויקי כדי שזה באמת יעבוד.

קשיים לעורכים שכותבים ביותר ממיזם אחד
כל עוד יש תבניות נפוצות וחשובות שאינן גלובליות, תרגום תוכן יצטרך להמשיך לתמוך בהן. אם התשתית לתבניות גלובליות תיווצר, והמעבר של התבניות הנוכחיות מתנהל בקצב טוב, מפתחי תרגום תוכן יכולים לשקול להפסיק לתמוך בקוד להתאמת תבניות לא גלובליות.

בעבור אנשים שכותבים בשפות שונות התבניות מקשות על תרגום. בעת תרגום של דף, הרבה יותר קשה לטפל בתבניות מאשר בטקסט הערך, בין שהתרגום נעשה באופן ידני ובין שהוא נעשה באמצעות ההרחבה תרגום תוכן. לעיתים קרובות משתמשים צריכים לדלג על תבנית או לתקן אותה אחרי שהערך פורסם. זה גם גורם לנטישת תרגומים לא גמורים, כי תרגום תבניות נראה מרתיע.

התלונות הנפוצות ביותר בנושא תרגום תוכן נוגעות לתבניות.

בתרגום תוכן יש אפשרות התאמת תבניות (template adaptation), שהופכת חלק מהתהליך הזה לאוטומטי, אולם היא פועלת רק אם התבנית המתאימה קיימת בשתי השפות וכל הפרמטרים מופו בקפידה על־ידי מתחזקי התבניות. זה חייב להיעשות לכל תבנית בכל שפה באופן נפרד וידני, והתחזוקה חייבת להמשיך אחרי שהתבנית המקורית משתנה. זה קורה למרות שהפונקציה של התבנית זהה בשפות השונות רוב הזמן.

בתסריט המושלם, התבניות והפרמטרים שלהם אמורים להיות מועברים באופן כמעט אוטומטי אל הדף המתורגם, והמתרגמים יוכלו להתרכז בכתיבת הטקסט, היות שהטקסט הוא המקום שבו העבודה האנושית נחוצה ביותר.

אפשר לייבא תבנית מאתר ויקי אחד לאחר, אולם אחרי שזה נעשה, התבנית נהיית עותק שהתפצל מהמקור (forked). היא תישאר במצב שבו היא יובאה או תמשיך להתפתח בנפרד וליצור חוסר־תאימות. לעיתים אנשים ממשיכים לתחזק את העותקים הנפרדים, אבל זה לא יציב ולא יכול לפעול טוב במאות אתרי הוויקי שיש לנו.

לפרמטרים של תבניות יכול להיות אותו תפקיד, אבל שמות שונים באתרי ויקי שונים. אפשר להתאים אותם באמצעות כינויים TemplateData, אולם זה טריק לא מוצלח: זה לא הדבר ש־TemplateData נוצר בשבילו, וזה חייב להיעשות באופן ידני בכל זוג שפות.

תבניות מערבבות לוגיקה אלגוריתמית, מחרוזות ממשק משתמש בשפה אנושית, ועיצוב. בגלל זה לא קיימת שיטה יציבה ונוחה לתרגם את מחרוזות ממשק המשתמש של התבניות, כשם שזה נעשה בתוכנת הליבה ובהרחבות.

קשיים לעורכים באתרי ויקי קטנים
מיזמי ויקי חדשים נוצרים באמצעות התקנת מדיה־ויקי והפעלה של מספר הרחבות. באופן מעשי, זה לא יוצר שוויון בין מיזמים כי אפשרויות רבות ממומשות בתבניות: תיבות מידע, הערות שוליים, תבניות תחזוקה (כגון )

הפתרון המוצע: תקציר
יש כבר מאפיינים רבים של מדיה־ויקי שעובדים באופן גלובלי בכל אתרי הוויקי: תמונות (באמצעות ויקישיתוף), חסימה, חשבונות משתמש (CentralAuth), העדפות, דפי משתמש, דפי JS ו־CSS, ואחרים.

צריך להיות אפשרי לאחסן גם תבניות ויחידות במאגר גלובלי, ולתרגם אותם ולהתאים אותם לאתרים שונים באופן יציב ונוח, כמו שזה נעשה עם הרחבות.

תבניות ויחידות גלובליות יעצימו את מתחזקי התבניות בכל אתרי הוויקי כי הן תאפשרנה להם לעבוד יחד ביתר קלות על פיתוח הקוד של התבניות.

תבניות ויחידות גלובליות יעצימו את את המתרגמים כי הן תאפשרנה להם להתרכז בתרגום רק של מחרוזות ממשק המשתמש ("הודעות מערכת"), בלי צורך לחפש את המחרוזות האלה בקוד, וכי הן תאפשרנה להם להשתמש באופן הכישורים והכלים שהם משתמשים בהם כדי לתרגם הרחבות.

תבניות ויחידות גלובליות יעצימו את עורכי התוכן בכל אתרי הוויקי לכתוב ולתרגם תוכן שמשתמש בתבניות בלי הצורך לצלול לתוך ההבדלים ביניהם וללמוד מחדש חוקים שונים וכישורים שונים בכל אתר ויקי.

התחביר לפיתוח תבניות ויחידות, והשיטה הכללית לתחזוקה והשמשה של תבניות לא ישתנו, כך שכל הכישורים שמתחזקי התבניות רכשו לאורך השנים יישארו רלוונטיים.

כל אתרי הוויקי יוכלו להשתמש בתבניות גלובליות, אבל לא יהיו מוכרחים להשתמש בהן. הקהילות תשמורנה על היכולת לשנות באופן מקומי כל פונקציונליוּת, עיצוב, שיטת עבודה, ונתונים גלובליים.

תרגום תבניות יהיה נוח כמו תרגום הרחבות מדיה־ויקי.

תבניות צריכות להיות סמנטיות וגלובליות
הפירוש של סמנטיות הוא שלרכיבי תוכנה אחרים, במיוחד העורך החזותי ותרגום תוכן, צריכה להיות דרך כללית להבין שהן קיימות ושהן מספקות פונקציוליוּת מסוימת, כך שיהיה אפשר להוסיף אותן לדף בתור תיבת מידע, הערת שוליים, אזהרת תחזוקה, וכו', ולא רק בתור תבנית כללי. הדבר הקרוב ביותר לזה שקיים כעת הוא נתוני תבנית (TemplateData), אבל הם רק מתארים את הפרמטרים של התבנית. הם לא עוזרים לעורך החזותי להציג למשתמש כפתור "הוספת תיבת מידע" בסרגל הכלים.

הפירוש של גלובליות הוא שהקוד של התבנית אמור להיות מתוחזק במקום אחד ושמיש בכל אתרי הוויקי.

איך לעשות את התבניות סמנטיות
תבניות מעולם לא היו סמנטיות באופן אמין וכללי, במובן של להיות קלות להבנה עבור תוכנה שמעבדת דפים.

יש רק דוגמאות מעטות לתבניות שנעשו סמנטיות:


 * תבניות הערות שוליים מגוונות, ששמישות דרך כפתור "הערות שוליים" בסרגל עורך החזותי. נדרש לכתוב קוד נפרד ורב כדי להגדיר את Citoid בכל ויקי שרוצה להשתמש בהן.
 * "דרוש מקור", שנמצאת בתהליך אימוץ לעורך החזותי בספטמבר 2019. גם זה דורש הגדרות בכל אתר ויקי.
 * תבניות לאזכור משתמשים באמצעות ההרחבה Flow, שגם דורשות הגדרות מקומיות.
 * כלים לניתוחים ומחקרים בהיטלים (dumps) יכולים לפענח תבניות מיון והערכת איכות של דפים של מיזמים בוויקיפדיה האנגלית, שבדרך־כלל נוספות לדפי שיחה.
 * ההרחבה PageTriage מוגדרת לעבוד עם תבניות תחזוקה של ויקיפדיה האנגלית.

במקרה של PageTriage, ההרחבה למעשה רושמת במפורש בקוד שלה (hard-coded) שמות של תבניות בוויקי אחד, מה שגורם לה לא ראויה לשימוש באתרי ויקי אחרים ללא שכתוב מהותי. אף אם הצעד של ההגדרות המקומיות בוויקי הוא צעד קטן, כמו בדוגמה של Flow, זה עדיין חייב להיעשות. זה לא מסתלם (scalable) ל־900 אתרי הוויקי שיש לוויקימדיה, ולאלפים שיהיו בעתיד.

הדברים האלה אמורים להיות גלובליים בברירת מחדל, כך שהם יהיו שמישים באופן מיידי לפחות בהגדרות בסיסיות בכל אתרי הוויקי להרחבות, בוטים, מנתחי היטלים, וכו'.

אחסון ואחזור
תבניות ויחידות גלובליות יכולות להיות מאוחסנות בוויקי מרכזה (מטא, ויקישיתוף, או ויקי חדש), ואפילו בגריט או מאגר אחר.

עם זאת, העורך החזותי נכנס לשימוש יותר ויותר בקרב עורכים מנוסים וחדשים, ולכן כל אפשרות של עריכת תבניות חייבת לעבוד טוב הן בעורך החזותי והן בעריכת קוד מקור.

שימוש בגריט לאחסון קוד של תבניות ויחידות אפשרי מבחינה טכנית, אבל זה יגרום לאובדן של שמישות למתחזקי תבניות: עריכת תבניות בתור דף ויקי קלה ומוכרת לרוב המוחץ של מתחזקי תבניות הרבה יותר משליחת קיבועים (commits) בגיט והמתנה לסקירת קוד. לכן, גריט כנראה לא אמור להפוך לדרך לאחסון קוד תבניות ויחידת, לפחות לא הדרך הראשית.

תבניות ויחידות גלובליות צריכות להיות מאוחסנות במאגר משותף שרוב עורכי הוויקי יכולים לערוך. חוקים על חסימה והרשאות מיוחדות אמורים להיות בהתחלה דומים לחוקים באתרי ויקי אחרים: הכול אמור להיות פתוח לעריכה בברירת מחדל, וצריך להיות אפשרי להגן על תבניות שהן נפוצות מאוד, רגישות, או מושחתות לעיתים קרובות. חוקים נוספים לגבי רמות הגנה יכולים להיות מפותחים על־ידי קהילת העורכים מאוחר יותר.

איך התבניות מובאות לאתר היעד היא שאלה של הנדסה וארכיטקטורה, כל עוד שאר הדרישות מבוצעות. השאלות האלה נדונו בעבר על־ידי כמה מפתחים, למשל סביב פרויקט Shadow namespaces. המסמך הזה מנסה לדון בשאלות של איך זה עובד מבחינת משתמש שעורך דף שמשתמש בתבנית, או שמתחזק את התבנית עצמה: איך לכתוב אותה כך שישי אפשר לתרגם אותה; איך היא מתורגמת; איך מתאימים אותה לוויקי המקומי; וכו'. השאלות האלה לא נדונו באופן מספק בדיוני הארכיטקטורה הקודמים בנושא.

פרויקטים שמייצגים הרחבות מדיה־ויקי מוגדרות בקובצי YAML במאגר translatewiki בגריט ומוצגות בממשק המשתמש של Translate בבורר הפרויקטים, הידוע גם כבורר קבוצות הודעות.

מאפיין חשוב של איך שהתבניות עובדות כעת הוא שהן נערכות כמו פשוט כמו דף ויקי ומייד נהיות פעילות לאחר פרסום, ללא סקירה או התקנה. זה מעט מסוכן כי עריכה גרועה יכולה להרוס דפים רבים, אבל העובדה היא שרוב הזמן זה עובד טוב.

יש לשמור על הקלות הזאת. חברי קהילה שעורכים תבניות כנראה ידחו את הרעיון של מעבר למערכת חדשה שתדרוש מהם ללמוד קישורים חדשים לגמרי ולגרור כל שינוי דרך תהליך מתיש של סקירה והתקנה. זה כנראה אומר שהתבניות לא תאוחסנה בגריט, אלא אם, אולי, התהליך לסקירה והתקנה יהיה הרבה יותר קל מאיך שהוא עובד עם הרחבות.

צריך לאפשר לחלק מהתבניות לא להיות גלובליות
אין לכפות על כל התבניות להיות גלובליות.

למעשה, חלק מהתבניות אמורות להישאר מקומיות, כי הן מממשות פונקציונליות שייחודית לשפה מסוימת. מטבען, אין צורך לתרגם תבניות כאלה, ואמורה להיות דרך לרמוז גם לעורכים אנושיים וגם לכלי תרגום (כגון תרגום תוכן) שאין צורך להתאים אותן, ושאפשר לדלג עליהן או להחליף אותן בקוד (ס:).

צריך להיות אפשרי לעקוף חלק מהפונקציונליות או המראה של תבנית גלובלית
שום קהילה לא צריכה לחוש שפונקציונליות כלשהו נכפית עליה מטעם שחקן חיצוני חזק כלשהו, כגון קהילת ויקיפדיה האנגלית, קהילת ויקינתונים, קרן ויקימדיה, או מישהו אחר. תבניות גלובליות אמורות להיות מפותחות בשיתוף פעולה למען טובת הכלל. רוב הזמן זה אמור לעבוד טוב לרוב האנשים.

לפעמים לחלק מהקהילות יהיו דעות חזקות בקשר לכך שפונקציונליות מסוימת או עיצוב מסוים יהיו שונים בוויקי או במיזם שלהם, או שתוצג תיבת מידע עם נתונים שונים ממה שמוצג במיזמים אחרים, או שהיא לא תוצג בכלל. היכולת לעקוף דברים באופן מקומי חייבת להיות אפשרית מההתחלה. (ואפשר לומר, היא לא צריכה להילקח.)

תבנית גלובלית צריכה להיות שמישה באופן מיידי בכל ויקי
כשם שדף משתמש גלובלי זמין מייד בכל ויקי שאין בו דף משתמש מקומי, תבנית או יחידה גלובלית שנוצרה בתשתית הגלובלית צריכה להיות זמינה מייד בכל ויקי. זה צריך לא לדרוש העתקת דפי ויקי, יצירת תבניות עוטפות עם שם מקומי, התערבות מפעיל, המתנה של שעות לעדכון מטמונים, וכו'.

צריך להיות אפשרי לתרגם את כל המחרוזות שמוצגות למשתמשים
מחרוזות ממשק משתמש (הידועות גם בשם "הודעות מערכת") של תוכנת מדיה־ויקי, ההרחבות שלה, וחלק מהכלים החיצוניים (כגון Pageviews) מתורגמים באופן נוח ויציב באתר translatewiki.net. תהליך התרגום הזה מוכר לפחות לחלק מהעורכים בכל השפות.

כרגע זה לא אפשרי לעשות את אותו הדבר עם תבניות. באתרים רב־לשוניים כמו ויקישיתוף ו־mediawiki.org קיימת מערכת TNT לתרגום תבניות מסוימות, אבל היא מורכבת מאות, ואינה יכולה לשמש את ויקיפדיה, ויקיטקסט, וכו'.

המצב הרצוי ביותר הוא לתרגם תבניות בדיוק כמו את מדיה־ויקי ואת ההרחבות באמצעות ויקי עם ההרחבה Translate.

שכתוב התבניות באופן שיאפשר תרגום מחרוזות ידרוש זמן ויכריח אותם לשנות את הכישורים שלהם בתחזוקת תבניות.

ניתן לאפשר לערוך מחרוזות ממשק משתמש בדפי ויקי גולמיים, אבל עריכת התרגומים צריכה להיעשות בעיקר דרך ממשק תרגום.

יש לאפשר גם תרגום דפי תיעוד תבניות. ממש תרגום הדפים הנוכחי של ההרחבה Translate אמור להיות מספיק בשביל, אולי עם התאמות מסוימות.

השפה שבה המחרוזות מוצגות למשתמש
תבניות משמשות בעיקר כשהן משולבות בתוכן, ולכן ברירת המחדל צריכה להיות שההודעות תוצגנה בשפת התוכן של הוויקי.

עם זאת, יש גם תבניות שמשמשות בתור רכיבי ממשק משתמש, אז אולי שייך לאפשר הצגה של מחרוזות מתורגמות גם בשפת המשתמש, כאשר היא שונה משפת התוכן. זה רלוונטי במיוחד לאתרים רב־לשוניים כאן ויקישיתוף, ויקינתונים, מטא, ו־mediawiki.org.

שרשראות הגיבוי (fallback) הרגילות של מדיה־ויקי צריכות לשמש כאשר אין תרגום זמין.

מפתחות הודעות ואחסון הודעות
הודעות צריכות להיות מיוצגות עם מפתחות, בדומה לאיך שזה נעשה במדיה־ויקי, הרחבות, וכלים חיצוניים.

כתיבת מחרוזות שניתן לתרגם כנראה תהיה השינוי הגדול ביותר בתהליך פיתוח התבניות שמתחזקי התבניות יצטרכו להתרגל אליו. יהיה צורך להפריד מחרוזות שרשומות בקוד של התבנית (hard-coded) ולהעביר אותן להודעות מאורגנות לפי מפתח. התהליך הזה צריך להיות כמה שיותר קל לא רק למתרגמים אלא גם למתחזקי התבניות. אחרת הם לא באמת יעשו את זה והאפשרות לתחזק תבניות גלובליות למעשה לא תהיה בשימוש.

כדי שהמפתחות יהיו ייחודיים באופן גלובלי, כנראה אפשר לכלול את שם התבנית הגלובלית במפתח ההודעה.

ארגון הודעות
ההרחבה Translate מארגנת הודעות בקבוצות (groups), הידועות גם בשם פרויקטים (projects), שיכולות להיות מאורגנות בקבוצות משולבות (aggregate groups). למשל Article Placeholder‏, Score‏, ו־Poem הן קבוצות שמייצגות את הרחבות המדיה־ויקי עם השמות האלה וכולם כלולים בקבוצה המשולבת "Extensions used by Wikimedia - Advanced", יחד עם עוד מספר הרחבות.

פרויקטים שמייצגים הרחבות מדיה־ויקי מוגדרות בקובצי YAML במאגר translatewiki בגריט ומוצגות בממשק המשתמש של Translate בבורר הפרויקטים, הידוע גם כבורר קבוצות הודעות.

מכיוון שיש הרבה יותר תבניות מאשר הרחבות, ייתכן שיהיה צורך בשינויים מסוימים בצורה שבה ההרחבה Translate מטפלת בקבוצות הודעות כדי לאפשר תרגום נוח של תבניות.

כל תבניות תהיה מיוצגת בקבוצת הודעות. תבניות דומות יכולות להיות מאורגנות בקבוצה משולבת. הן יכולות להיות דומות לקטגוריות שבהן התבניות מאוחסנות, וייתכן שאפשר להשתמש בקטגוריות לשם ארגון ישירות. עריכת קבצים במאגר גיט כדי לארגן את הקבצים האלה כנראה אינו רצוי, כי זה מסובך ואיטי מדי.

יכול להיות נחמד להציג שמות מתורגמים של קבוצות ושל תבניות בבורר הקבוצות, אבל זה גם בסדר להציג אותם באנגלית. אם זה מספיק טוב למתרגמי הרחבות, זה טוב גם למתרגמי תבניות.

איך לגלות איפה לתרגם את התבנית
כל דף תיאור תבנית צריך להציג קישור ישיר לתרגומה אל השפה של המשתמש.

חלק מהתבניות משתמשות בתוויות של ויקינתונים כחלק מהממשק שלהן במקום לכתוב מחרוזות במפורש. זה נעשה כרגע ב־Wikidata Infobox בוויקישיתוף, ב־Infotaula persona (תבנית אישיות) בוויקיפדיה הקטלאנית, ובמספר תבניות אחרות. אפשר לתרגם את התוויות ואת הערכים האלה באתר ויקינתונים עממט. השימוש הזה אינו יכול לכסות את כל הצרכים של תרגום תבניות, אבל הוא לגיטימי ושימושי למטרות מסוימות. כל עוד זה מתואר בבירור בתיעוד התבנית, זה יכול להמשיך לשמש, וכנראה אין צורך בהתאמות מיוחדת של התשתית. (ייתכן שאפשר לשלב את תרגום התוויות והערכים הדרושים אל ממשק Translate בשביל תרגום התבנית, אבל זה לא נדרש.)

שיקולי תרגום עבור יחידות
יחידות לואה יכולות לטעון ולפענח הודעות מדיה־ויקי, אבל אין דרך מוגדרת לאחסן מחרוזות כאלה עבור יחידות לואה שמאוחסנות בתור דפי ויקי. אפשר לארוז יחידות לואה כחלק מהרחבות ואז הן יכולות לטעון הודעות מקובצי i18n/*.json של הרחבות, אבל כעת זה נעשה בהרחבות מעטות מאוד. שכתוב תבניות בלואה הוא פתרון איכותי מבחינה הנדסית, אבל לא כל מפתחי התבניות יעברו לשימוש בלואה, ושיתוף הפעולה שלהם חיוני להצלחת הפרויקט הזה, אז אי־אפשר לעשות את זה לכל התבניות.

העורך החזותי (VisualEditor)
לתבנית יכול להיות שם שונה בכל שפה, אבל הוא צריך להיות מקושר ישירות לאחסון המרכזי.

תבניות ויחידות גלובליות אמורות להיות שמישות באופן מיידי בכל אתרי הוויקי ללא שום צעד נוסף, ולכן זה צריך להיות אפשרי להכליל תבנית גלובלית בדף ויקי מקומי בשם הגלובלי שלה. קהילת העורכים באתרי הוויקי השונים תחליט מה תהיה המדיניות לשמות הגלובליים האלה.

בדומה לשמות פרמטרים, גם לתבניות יכולים להיות שמות שונים בשפות שונות, ויש לשמר את זה. צריכה להיות דרך מבנית לתרגם שמות של תבניות. ייתכן שקישורי־אתר של ויקינתונים ישחקו תפקוד בזה, אבל לא בהכרח.

אם זה לא ייעשה, עורכים יימנעו משימוש בתבניות גלובליות, או יעטפו את השם של התבנית הגלובלית בתבנית מקומית, וזה כנראה יגרום לתבנית לאבד את הקשר שלה לישות הגלובלית. זה לא רצוי, וזה מפספס את כל המטרה של הפרויקט.

יש לאפשר תרגום של תבניות רק לשפות שיכולות להיות שפות תוכן של אתרי ויקי. תרגום לגרמנית מנומסת לאנגלית בריטית כנראה אינו נחוץ. כן יכולה להיות דרך ליצור כינויים או הפניות. הגווני שפה, למשל עבור סרבית או סינית, צריכים להיתמך בהתאם לצרכים של השפות האלו.

אם בוויקי קיימת תבנית מקומית ויש לה אותו שם כמו שם מתורגם של תבנית גלובלית, תשמש התבנית המקומית. זה דומה לצורכה שבה קבצים מקומיים עם שמות זהים מוצגים במקום קבצים שנמצאים בוויקישיתוף, ועם איך שהודעות מערכת מקומיות במרחב "מדיה ויקי:" מוצגים במקום תרגומים שמגיעים מהקוד.

גם שמות של יחידות לואה מתורגמים לעיתים קרובות. השמות שלהם יכולים להיות מתורגמים לשם קריאה ישירה מדפי ויקי, אבל מכיוון שקוד משתמש בעיקר בשמות (identifiers) דמויי־אנגלית, כנראה כדאי להעדיף את השמות הגלובליים הפנימיים בקוד עצמו, למשל בקריאות ל־.

תרגום פרמטרים בעלי שמות
שמות של פרמטרים שונים בכל שפה. הם בדרך־כלל מבוססים על מילים בכל שפה, ולכן זה חשוב לעריכה נוחה של הכללות בקוד ויקי.

המצב הכי טוב הוא שלתבניות גלובליות יהיו שמות פרמטרים כלליים פנימיים, והם יתורגמו לשפות אחרות. זה דומה לצורה שבה בוויקינתונים יש תוויות לשמות של מאפיינים, אבל זה יכול להיות פשוט יותר: היות שאנגלית היא "שפה בין־לאומית" של תכנות, ותבניות הן סוג של תוכנה, זה כנראה בסדר שאנגלית תהיה ברירת המחדל לשפה שבה כתובים שמות הפרמטרים ולא מספרים כללים כמו בוויקינתונים.

התרגומים של שמות הפרמטרים צריכים לעבור בדיקות תקינות:


 * הם לא צריכים לכלול תווים בלתי־תקינים
 * הם לא צריכים לחזור על עצמם בתוך אותה תבנית באותה שפה
 * עוד משהו?..

תרגום פרמטרים אוטומטי
אם שם התבנית וכל הפרמטרים המתורגמים שמורים באופן מרכזי, יהיה אפשר לתחזק שירות פשוט שמקבל תבנית תקינה עם פרמטרים, שפת מקור, ושפת יעד, ופולט תבנית מתורגמת. למשל:

קלט:

פלט:

בעריכה חזותית ובעורך קוד מקור 2017 העתקה והדבקה פשוטה מוויקי בשפה אחרת תעשה את תרגום הפרמטרים באופן אוטומטי.

בעריכת קוד מקור פשוטה, תצטרך להיות דרך פשוטה להפעיל את השירות הזה, למשל דף מיוחד או תיבת דו־שיח שבה עורך יכול להדביק תבנית ושפת מקור, ולקבל תבנית עם פרמטרים מתורגמים.

בשני המקרים, רק השמות של התבנית והפרמטרים יתורגמו. תרגום ערכי הפרמטרים נדון בנפרד.

פרמטרים חסרי שם
פרמטרים ממוספרים חסרי שם חייבים להמשיך לעבוד, כמובן.

צריכה להתקבל החלטה על שיטת התרגום שלהם.

תרגום ערכים של פרמטרים
בנוסף לשיתוף הפונקציונליות והעיצוב של התבניות, צריך להקדיש מחשבה לכך שגם ערכים של פרמטרים יכולים להיות משותפים, או לא משותפים.

חלק מערכי הפרמטרים יהיו זהים בכל השפות מטבעם. למשל, הגייה של שם מקום באלפבית פונטי בין־לאומי (למשל [dɛn ˈɦaːx] עבור העיר האג), שנת הייסוד של היער, נוסחה של תרכובת כימית, וכו'. לפחות חלק מאלה יכולים להתאכסן בוויקינתונים ולהיטען בתבנית.

חלק מערכי הפרמטרים צריכים להיות מתורגמים או מתועתקים, למשל שמות של אנשים, תרגומים של סיסמאות של מדינות, וכו'.

תבניות גלובליות צריכות לאפשר את זה, אם כי באופן מעשי רבים מהדברים האלה עדיין מועתקים מוויקי לוויקי, וגם זה צריך להיות אפשרי.

חלק מערכי הפרמטרים יכולים להיות מומרים באופן אוטומטי, ותשתית התבניות הגלובליות צריכה לאפשר את זה. למשל, מבנה של כתיבת מספרים שונה בבורמזית בשפות של הודו, ובמספר שפות אחרות, אבל אפשר להמיר אותם באופן אמין באמצעות תוכנה.

כיוון הטקסט
=== תבניות צריכות להתאים את עצמן לכיוון הטקסט (משמאל לימין / מימין לשמאל, ltr / rtl) של הוויקי שבו הן מוצגות.

צריך להיות נוח לכתוב תבנית באופן שאינו תלוי בכיוון, עם כמה שפחות יישור מפורש לימין או לשמאל.

העברת תבניות מאתרי הוויקי הגדולים לאחסון מרכזי
שפת המקור הנפוצה ביותר ליצירת ערכים באמצעות תרגום תוכן היא אנגלית, בפער גדול. אחריה באות ספרדית, רוסית, צרפתית, גרמנית, קטלאנית, אוקראינית, איטלקית, סינית, ופורטוגלית. בגלל זה, הגיוני שהתבניות הנפוצות ביותר במהדורות של ויקיפדיה בשפות הנפוצות ביותר, במיוחד באנגלית, הן החשובות ביותר שצריך להפוך לגלובליות לטובת כל שאר השפות.

אולם, באופן פרדוקסלי, העורכים בשפות האלה מעוניינים פחות בהפיכתן לגלובליות:


 * התבניות האלה כבר עובדות טוב בשבילם, ולרוב האנשים שם לא אכפת באופן ישיר מנוחות התרגום לשפות אחרות.
 * שכתוב התבניות באופן שיאפשר תרגום מחרוזות ידרוש זמן ועלול להכריח אותם ללמוד כישורים חדשים של תחזוקת תבניות.
 * אם תבניות פתאום ישמשו בהרבה יותר מיזמים, זה יכול להקשות על השגת הסכמה על שינויים עתידיים בצורת העבודה שלהן.
 * עורכים מאתרי ויקי גדולים שונים יצטרכו להשיג הסכמה על מיזוג חלק מהתבניות.

אלה יותר שיקולים של עבודה מעשית ויחסי קהילה מאשר שיקולים הנדסיים, אבל הם צריכים להילקח בחשבון בעת קבלת החלטות על טכנולוגיה וארכיטקטורה. ללא הכנה נאותה בתחום הזה, כל הפרויקט ייכשל.

כל עוד יש תבניות נפוצות וחשובות שאינן גלובליות, תרגום תוכן יצטרך להמשיך לתמוך בהן. אם התשתית לתבניות גלובליות תיווצר, והמעבר של התבניות הנוכחיות מתנהל בקצב טוב, מפתחי תרגום תוכן יכולים לשקול להפסיק לתמוך בקוד להתאמת תבניות לא גלובליות.

הקצב של מעבר התבניות מאתרי הוויקי הגדולים למאגר המרכזי יכול להיות אחד ממדדי ההצלחה של הפרויקט.

חייבת להיות דרך להשתמש בתבניות באופן מלא גם בעריכת קוד ויקי וגם בעריכה חזותית
זה מובן מאליו, אבל חייב להיות מוזכר: עריכת קוד ויקי לא תיעלם בקרוב, ולכן זה צריך להמשיך להיות אפשרי לערוך הכללות תבניות בדפים כמו שזה נעשה עכשיו. זה לא צריך להפוך לדבר מסובך יותר.

עם זאת, העורך החזותי נכנס לשימוש יותר ויותר בקרב עורכים מנוסים וחדשים, ולכן כל אפשרות של עריכת תבניות חייבת לעבוד טוב הן בעורך החזותי והן בעריכת קוד מקור.

אפשרויות נוספות שקשורות לתבניות
יש מספר אפשרויות של ליבת מדיה־ויקי ושל הרחבותיה, שקשורות לתבניות. כולן צריכות להמשיך לעבוד, וייתכן שיהיה צורך לעדכן אותם עבוד עידן התבניות הגלובליות.

ליבת מדיה־ויקי (Core MediaWiki)
אמורים להיות בוויקי כלים שמציגים ניתוח בסיסי (לפחות) של שימוש בתבניות וביחידות בדפים: מספר ההכללות והקריאות מקובצות לפי ויקי, ורשימות של דפים שמשתמשים בתבניות וביחידות. רשימת התבנית שמופיעות בדף, שמוצגת בעת עריכתו, צריכה להמשיך לעבוד עם התבניות הגלובליות.

דף "דפים המקושרים לכאן" צריך להמשיך לעבוד, ולהישאר שימושי להכללות גלובליות.

נתוני תבנית (TemplateData)

 * תיאור התבנית מוצג למשתמשי העורך החזותי כשהם מוסיפים תבנית או עורכים הכללה קיימת. כעת הם כתובים בשפה של הוויקי. כשהתבניות גלובליות, צריך לאפשר לתרגם אותן כמו שמתרגמים מחרוזות ממשק משתמש אחרות.
 * מאותה הסיבה יש לאפשר לתרגום מרכזי של שמות פרמטרים, כינויים, ותיאורים.
 * פרמטר "עיצוב קוד ויקי מוצע" (בשורה, בפסקה, מיוחד) צריך להמשיך לעבוד. צריך להיות אפשרי גם להתאים אותו לכל ויקי – חלק מאתרי הוויקי יעדיפו לראות תבניות מסוימות כתובות בקוד ויקי בשורה אחת, ואחרים יעדיפו שורות מרובות.

סגנונות תבנית (TemplateStyles)

 * צריכה להיות אפשרות לכתוב דפי סגנונות תבנית באותו המאגר המרכזי כמו התבניות. ברירת המחדל צריכה להיות שייטען הסגנון המרכזי, וצריך להיות אפשרי לעקוף אותו מקומית.

ארגז חול לתבניות (TemplateSandbox)

 * Special:TemplateSandbox must keep working.
 * צריך להיות אפשרי לערוך תבנית במאגר המרכזי ולעשות תצוגה מקדימה שלה בוויקי היעד.

אשף התבניות (TemplateWizard)

 * המערכת הנוכחית משתמשת בחיפוש הרגיל של ויקי כדי למצוא תבניות. התוצאות מוצגות ברשימה שאולי תזדקק לשינוי מסוים כדי להציג את המצב הגלובלי או המקומי.
 * אשף התבניות מקל את המידע שלו על תבניות מה־API של נתוני תבנית, אז כל עוד זה ממשיך להחזיר אותו אותו המבנה, לא אמורות להיות שום בעיות, והתרגום כבר עובד.

ויקיבייס (Wikibase)

 * Wikidata can be used to bring in some parameter values from a central repository to the wiki. This is used productively in several wikis, among them French, Hebrew, Basque, Catalan, Estonian, and some others, although the actual implementation may differ. This must continue working, of course. Unifying the way in which it is done across different wikis may become one of this project’s most significant impact areas.
 * It may also affect the project of editing template values from within wikis.

העורך החזותי (VisualEditor)

 * VisualEditor obviously needs to be able to insert both global and local templates.
 * VisualEditor shows a link to the template description page in the template editing dialog. This link should point directly to the global template when it is used.

Making templates easily reusable on non-Wikimedia projects may be desirable, too
Even though it doesn’t directly benefit Wikimedia projects, it may make sense to consider making templates easily reusable not only across Wikimedia projects, but also on other MediaWiki sites. Doing this will probably require some more work, but it may contribute to better modularization, and this may eventually benefit Wikimedia projects, too.

This is comparable to the capability of direct embedding of images from Commons on non-Wikipedia websites.

דמיינו עולם
Imagine a world in which every single human being can freely share in the sum of all knowledge and it's actually a really easy thing to do because templates are global:

(Note: The "With global templates" column assumes that the infrastructure is deployed in all Wikimedia wikis, and that the most often used templates are moved to the central infrastructure.)

Status
As noted above, as of October 2019, this page is only an idea, and not a commitment to implement a project.

The Platform Evolution project (2018) indicated some intentions to have support for global templates in the future. The page Platform Evolution/Recommendations discusses ideas for updating content modularity, and says:
 * ... “boxes” are an ideal focus area for creating modularity. They represent self contained features and also an opportunity to enable equitable sharing of user features across projects and languages be establishing a cross-project service to share templates. This project will also force us to consider how to handle content layout and structure separately from composable pieces content.

The closely related page Platform Evolution/Goals lists this as one of the goals:
 * Increase equity and power of contribution tools. We want to support the contribution of more content types of content, including media, in more interactive ways and across all projects. This means making some existing tools - like templates - available for consistent reuse across all projects and languages. It also means improving translation tools to remove silos of content. Finally, we also want to make it easy for contributors to create new cross-project, localizable content tools.

Other than these goals, however, there is no detailed plan for how such a feature will work. This page is an attempt to propose such a plan and listen to feedback from editing communities.

Useful links
Some relevant pages that discuss similar topics:
 * Platform Evolution/Goals
 * Platform Evolution/Recommendations
 * Multilingual Templates and Modules - An attempt to implement a similar feature using bots
 * meta:Community Wishlist Survey 2015/Results - Central Global Repository for Templates, Lua modules, and Gadgets came in as #3 in the Community Wishlist vote. Listed as “In development - Parsing team”, but not actually done.
 * meta:Which templates should be global? - an informal list made by various editors